**JEGYZŐKÖNYV**

**az Etyek Sportegyesület 2017. 01. 27. napján megtartott közgyűlésről**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2017. január 27. 18:00

**Jelen vannak**: a mellékelt jelenléti ív szerint: 12 fő

**Levezető elnök:** Hargitai Zoltán

**Jegyzőkönyvvezető:** Ferenc Istvánné

**Jegyzőkönyv-hitelesítő:** Lénárt Bálint

**Jegyzőkönyv-hitelesítő:** Somogyi Zsolt

**Napirendi pontok:**

1. Elnöki beszámoló
2. Titkári beszámoló
3. Gazdasági vezetői beszámoló
4. Felügyelő Bizottság beszámolója
5. Alapszabály módosítás
6. A 2017. évi költségvetés megvitatása, elfogadása
7. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a jelenlévők egyhangúan elfogadtak. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, mely az alapszabály értelmében a megjelentek számaránya tekintetében határozatképes.

**Megismételt közgyűlés**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2017. január 27. 18 óra 30 perc

**Jelen vannak**: a mellékelt jelenléti ív szerint: 12 fő

**Napirendi pontok:**

**1. Elnöki beszámoló (csatolva)**

Az elnök ismerteti a beszámoló tartalmát.

Kérdés, hozzászólás:

**Somogyi Miklós:** Sajnálja, hogy nem lett méltóképpen megünnepelve az egyesület 70. születésnapja, hiányolja megfelelő kommunikációt, és kérdezi, hogy van-e szándékában a vezetőségnek értékesíteni a Molnár Béla sportcentrumot.

**Hargitai Zoltán:** Válaszol. Mivel a Molnár Béla sportcentrum nem a sportegyesület tulajdona, mi csak üzemben tartói vagyunk ezért sem szándékunk, sem lehetőségünk nincs az értékesítésére.

További kérdés, hozzászólás nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta az elnöki beszámolót.***

***1/2017.(01.27.) Kgy.sz. határozat***

**2. Titkári beszámoló (csatolva)**

Tiszekkerné Bozsányi Kamilla titkár távollétében Ferenc Istvánné ismerteti a beszámolót.

Kérdés, hozzászólás: nincs

*Szavazás:*  *12 igen*

*0 nem*

*0 tartózkodás*

***A szavazás értelmében a közgyűlés elfogadta, és jóváhagyta a Titkári beszámolót.***

***2/2017.(01.27.) Kgy.sz. határozat***

**3. Gazdasági vezető beszámolója (csatolva)**

Ferenc Istvánné ismerteti a beszámoló tartalmát, és beszámol a pénzügyi helyzetről.

Kérdés, hozzászólás:

**Lénárt Bálint:** Mi az oka, hogy kevesebb pénzt kaptunk a TAO pályázaton?

**Ferenc Istvánné:** Válaszol. Az U19.es csapatot nem tudtuk megtartani, emiatt vissza kellett lépnünk a Megye III. osztályba ahol kevesebb a támogatási szorzószám és nem tettünk eleget a sportágfejlesztési vállalásunknak sem.

**Ágoston Balázs:** Ki a felelős ezért?

**Hargitai Zoltán:** Válaszol. Több tényező is kellett ahhoz, hogy így alakuljanak a dolgok, sajnos nem megfelelő a tagok hozzáállása, hiányos a tagdíjbefizetés, és a szakosztályvezető sem végezte megfelelően a munkáját, de még így is köszönettel tartozunk neki, hiszen nem könnyű az ő dolga sem, de amennyiben lenne alkalmasabb jelölt az elnökség megfontolná a szakosztályvezető leváltását. A TAO pályázat megírása és menedzselése a labdarúgó szakosztály feladata és felelőssége, hiszen ezt a pénzt csak ők használhatják fel, természetesen az elnökség ahogy eddig is minden támogatást meg fog adni ehhez.

További kérdés, hozzászólás nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Gazdasági vezető beszámolóját.***

***3/2017.(01.27.) Kgy.sz. határozat***

**4. Felügyelő Bizottság beszámolója (csatolva)**

A beszámolót Lénárt Bálint bizottsági tag ismerteti.

Kérdés, hozzászólás: nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Felügyelő Bizottság beszámolóját.***

***4/2017.(01.27.) Kgy.sz. határozat***

**5. Alapszabály módosítása (csatolva)**

Hargitai Zoltán (elnök) ismerteti az elnökség által javasolt alapszabályt.

Kiemelt intézkedések:

1. Az eddigi havi 1000Ft/fő tagsági díj megmaradna, de ezen felül a szakosztályok saját meguk is szedhetnek szakosztályi tagdíjat. Az alkalmi tagdíj továbbra is 500Ft/fő/alkalom maradna
2. A közgyűlés helyett Küldöttgyűlés legyen ahol az elnökségi és bizottsági tagok, a meghívottak és a szakosztályok által delegált két fő szakosztályi küldött hozza meg a döntéseket. A szakosztályi küldötteket a szakosztályvezető bizza meg a feladatra.
3. Az elnökségi póttag pozíció megszüntetésre kerül.

Kérdés, hozzászólás:

* Somogyi Zsolt: Mikortól lesz érvényes az új alapszabály?
* Hargitai Zoltán válaszol: A mai naptól a szavazás, és jóváhagyás után, de még a Székesfehérvári Törvényszék ellenjegyzése is szükséges.
* Ágoston Balázs: Mikor és hol lehet befizetni a tagsági díjat?
* Hargitai Zoltán válaszol: Egyeztetés után a gazdasági vezetőnél, nyitvatartási időben, a Kamilla virágboltban, és a szakosztály vezetőknél. Minden szakosztály saját pénztárbevételi bizonylatot kap a könnyebb elszámolhatóság érdekében.
* További kérdés, hozzászólás nincs.

*Szavazás:* *10 igen*

*1 nem*

*1 tartózkodás*

***A szavazás értelmében a közgyűlés elfogadta, és jóváhagyta az új Alapszabályt.***

***5/2017.(01.27.) Kgy.sz. határozat***

**6. A 2017. évi költségvetés elfogadása**

Hargitai Zoltán (elnök) ismerteti az elnökség elképzeléseit, javaslatait. A bevételek tekintetében biztosnak csak az önkormányzati 2 millió forint, támogatással számolhatunk, ezért fontos a tagdíjbeszedési rendszer átalakítása. Minden szakosztály saját pénztárbevételi bizonylatokat kap, és negyedévente elszámol a bevételekkel és a kiadásokkal. A szakosztályok költségvetése tekintetében az adott szakosztály az általa beszedett tagsági díjaik mértékéig támogatható a költségvetésből, a cél az, hogy a beszedett szakosztályi tagdíjból fedezzék a kiadásaikat, melyet számla leadásával kell igazolniuk. Szeretnénk némi felújítást is a sportcentrumban, de ez még egyeztetés alatt van.

Kérdés, hozzászólás: nincs

*Szavazás:*  *10 igen*

*1 nem*

*1 tartózkodás*

***A szavazás értelmében a közgyűlés elfogadta, és jóváhagyta a 2017. évi költségvetést.***

***6/2017.(01.27.) Kgy.sz. határozat***

**7. Egyebek**

**Ágoston Balázs:** Az öregfiúk labdarúgó csapata önálló szakosztályként szeretne tovább működni

**Hargitai Zoltán:** Válaszol. Örömmel veszi a kezdeményezést és támogatja az elképzelést, hivatalosan az elnökség felé szakosztály felvételi kérelem benyújtására lesz szükség.

**Somogyi Miklós:** Miért nincsenek jelen az edzők a közgyűlésen.

**Hargitai Zoltán:** Válaszol. Az edzők nem a sportegyesület tagjai ők alkalmazottak, de meghívottként csak javaslati és véleményezési jogkörrel jelen lehetnének, ezt megfontoljuk.

További kérdés, hozzászólás, felszólalás nincs.

Hargitai Zoltán (elnök) megköszöni a megjelent tagságnak a jelenlétét, és bezárja a közgyűlést.

kmf

………………………… ………………………… Hargitai Zoltán Ferenc Istvánné

*levezető elnök* *jegyzőkönyvvezető*

………………………… …………………………

Somogyi Zsolt Lénárt Bálint

*jegyzőkönyv hitelesítő* *jegyzőkönyv hitelesítő*